Iktatószám: PMK/188/2013.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2013. október 29-ei rendes nyilvános ülésére**

**Tárgy:** A településrendezési tervek módosítása során alkalmazott

partnerségi egyeztetés szabályozásáról

**Az előterjesztő:** Papp Gábor polgármester

**Készítette:**  Karsádi György főépítész

**Megtárgyalta:** Városfejlesztési, Természet- és Környezetvédelmi Bizottság

Közoktatási, Szociális és Sport Bizottság

Pénzügyi és Turisztikai Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Az építésügyet érintő jogszabály változásból adódóan a településfejlesztés és településrendezés eljárási szabályai 2013. január 1-től kikerültek az épített környezet alakításáról és védelméről szóló 1997. évi LXXVIII. törvény (továbbiakban. Étv) szabályozásából és külön kormányrendeletben kerültek megállapításra.

Az Étv, valamint az annak felhatalmazása alapján elfogadott, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (továbbiakban: Korm. rendelet) rögzíti a településfejlesztési típusú tervek – így a településfejlesztési koncepció és az integrált településfejlesztési stratégia (ITS) –, valamint a településrendezési eszközök (településszerkezeti terv, helyi építési szabályzat) elkészítésének és elfogadásának rendjét.

A településfejlesztési és településrendezési dokumentumok megalkotására irányuló eljárások során történő egyeztetéseknél biztosítani kell a minél szélesebb körben véleményező partnerek bevonását, a vélemények megfelelő dokumentálási rendszerét és az elfogadott településrendezési eszközök nyilvánosságát. A Korm. rendelet 28-29.§-ai értelmében az önkormányzatnak döntenie kell a lakossággal, érdek-képviseleti, civil és gazdálkodó szervezetekkel, egyházakkal történő véleményeztetés rendjéről, amelyet a helyi sajátosságoknak megfelelően, a feladat jellegének figyelembe vételével a partnerségi egyeztetés szabályai szerint kell alkalmazni.

Az önkormányzat a partnerségi egyeztetés szabályain belül meghatározza :

* + az egyeztetésben résztvevők (a továbbiakban: partnerek) tájékoztatásának módját és eszközeit,
  + a javaslatok, vélemények dokumentálásának, nyilvántartásának módját,
  + az el nem fogadott javaslatok, vélemények indokolásának módját, a dokumentálásuk, nyilvántartásuk rendjét,
  + az elfogadott koncepció, stratégia és településrendezési eszközök nyilvánosságát biztosító intézkedéseket.

Az önkormányzat a partnerek tájékoztatásának elősegítésére az önkormányzati honlapon [www.onkormanyzat.heviz.hu](http://www.onkormanyzat.heviz.hu) külön tárhelyet biztosít a partnerségi egyeztetés során keletkező dokumentációk egységes megjelenthetősége érdekében.

A város honlapján erre a célra létrehozott tárhelyen a Korm. rendeletben meghatározott egyeztetési szakaszokban az adott településfejlesztési szándékról, illetve dokumentációról szükséges részletezettségű tájékoztatást kell megjelentetni, amiről a honlapon, illetve a médiákban megjelent felhívásból értesülnek a partnerek.

A partnerségi egyeztetésről szóló határozat mellékletében részletesen ismertetjük a különböző tervek, eszközök készítésekor, illetve jóváhagyásakor szükséges egyeztetések rendjét, a javaslatok, vélemények dokumentálását, nyilvántartását, a nyilvánosságot biztosító intézkedéseket.

Kérem a Tisztelt Képviselő Testületet a határozat mellékletében szereplő, a partnerségi egyeztetés rendjéről szóló szabályok elfogadására.

Hévíz, 2013. október 16.

**2.**

**Határozati javaslat**

1. Hévíz Város Önkormányzat Képviselő-testülete jóváhagyja Hévíz Város Önkormányzat a településfejlesztéssel és településrendezéssel összefüggő partnerségi egyeztetés szabályait a határozat melléklete szerinti tartalommal.

Felelős: Papp Gábor polgármester

Határidő: azonnal

1. A Képviselő-testület felkéri a polgármestert, hogy a Hévíz város honlapján a partnerek részére a tájékoztatáshoz szükséges tárhely létrehozását biztosítsa.

Felelős: Papp Gábor polgármester

Határidő: azonnal

**3.**

**Bizottsági vélemények**

|  |  |  |  |  |
| --- | --- | --- | --- | --- |
| **Bizottságok** | | | | |
| 1. A településfejlesztéssel és településrendezéssel összefüggő partnerségi egyeztetés szabályainak megállapítása | | | | |
|  | **ülés időpontja** | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Városfejlesztési Természet és Környezetvédelmi Bizottság** | 2013.10.22. | 83/2013.( X.22) | 3 igen,  0 nem,  0 tartózkodás | A bizottság az előterjesztésben foglaltak képviselő-testületi elfogadását támogatja. | |

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  **5. A településfejlesztéssel és településrendezéssel összefüggő partnerségi egyeztetés szabályainak megállapítása** | | | | | |
|  | **ülés időpontja** | | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| Közoktatási Szociális és Sport Bizottság | 2013. 10. 24. 13:00 | 98/2013. (X.15.) | | 5 igen | A bizottság támogatta és elfogadásra javasolta a Képviselő-testületnek a határozati javaslatot azzal a kiegészítéssel, hogy a rendelet-tervezet I. pontjában szereplő, egyeztetésben részvevők körében az alábbi módosításokat javasolja:  1. A város lakossága helyett, az ingatlantulajdonosok megnevezést támogatja.  4. pontot (az egyházak vélemények kikérése) nem javasolja a véleményezők körében. |

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  A településfejlesztéssel és településrendezéssel összefüggő partnerségi egyeztetés szabályainak megállapítása | | | | | |
|  | **ülés időpontja** | | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Pénzügyi és Turisztikai Bizottság** | 2013. október 24. | 209/2013. (X.24.) PTB határozat | | 4 igen szavazat | A bizottság egyhangúan támogatta a határozati javaslatot, azzal a pontosítással, hogy az előterjesztés mellékletét képező szabályzat I. 1. pontjának módosítása szükséges az alábbiak szerint: I. 1. „A városban ingatlannal rendelkező lakosok” ; illetve az I. 4. pont törlésre kerül. |

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Karsádi György** | **főépítész** |  |  |
| **Dr. Márkus Mirtill** | **aljegyző** |  |  |
| **Bediné Makra Anikó** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |

**Hévíz Város Önkormányzat**

**szabályzata**

**a településfej­lesztéssel és településren­dezéssel összefüggő part­nerségi egyez­tetés szabályairól**

A szabályzat elkészítésének a célja, hogy a településfej­lesztési és településren­dezési do­ku­men­tumok meg­al­kotására irányuló eljárás során történő egyez­tetéseknél biz­tosítani le­hes­sen a minél széle­sebb körű véleményezői part­ne­rek bevonását, a vélemények meg­fe­lelő do­ku­mentálási rend­szerét és az el­fo­ga­dott településren­dezési eszközök nyilvánosságát.

A településfej­lesztési kon­cep­cióról, az in­tegrált településfej­lesztési stratégiáról és a településren­dezési eszközökről, va­la­mint egyes településren­dezési sajátos jog­intézményekről szóló 314/2012. (XI. 8.) Korm. ren­de­let 29.§-a alapján Hévíz Város Önkormányzat településfej­lesztéssel és településren­dezéssel összefüggő part­nerségi egyez­tetés szabályai az alábbiak.

**I.**

**Az egyez­tetésben résztvevők (a további­ak­ban: part­ne­rek) köre**

1. A város ingatlan tulajdonosai
2. Va­la­mennyi városi településfej­lesztéssel, településren­dezéssel összefüggésbe hoz­ható városi székhelyű építészeti, mérnöki szak­mai érdekképvi­se­le­ti szer­ve­zet,
3. A képvi­selő-testülettel együttműködési megállapodást kötött önszerveződő közösség,
4. A környe­zet védelmének általános szabályairól szóló 1995. évi LIII. törvény 98. § (2) a) pont­ja alapján a településren­dezési eszközök véleményezési eljárásába be­je­lent­kező szer­ve­ze­t.

**II.**

**A part­ne­rek tájékoz­tatásának módja és eszközei**

A tájékoz­tatás meg­indítása és a véleményezés lehetőségei:

1. az önkormányzat a part­ne­rek tájékoz­tatásának elősegítésére az önkormányzati hon­lapon [www.onkormanyzat.heviz.hu](http://www.onkormanyzat.heviz.hu) külön tárhe­lyet biz­tosít a part­nerségi egyez­tetés során ke­let­kező do­ku­mentációk egységes meg­je­len­tet­hetősége érdekében,
2. a településfej­lesztési/településren­dezési do­ku­men­tumtól és az egyez­tetési eljárás módjától függően az alábbi táblázat­ban meg­határo­zott egyez­tetési sza­ka­szok­ban a polgármes­ter az értel­mezéshez szükséges részle­te­zettségű és szükség esetén alátámasztó mun­karésze­ket tar­tal­mazó tájékoz­tatást tölt fel a hon­lapon biz­tosított tárhely­re, mely­nek meg­je­lenéséről felhívást tesz közzé a hon­lap főoldalán és a Hévízi Forrásban - Hévíz Város lapjában, a Hévízi TV Nonprofit Kft képújságjában.

| **Do­ku­men­tum** | **Az eljárás fajtája** | **Előzetes tájékoz­tatás** | **El­fo­gadás előtti**  **tájékoz­tatás** |
| --- | --- | --- | --- |
| Településfej­lesztési kon­cep­ció | - | van | van |
| In­tegrált településfej­lesztési stratégia | - | nincs | van |
| Településren­dezési eszközök  (pl. helyi építési szabályzat) | Tel­jes eljárás | van | van |
| Egy­szerűsített eljárás | nincs | van |
| Tárgyalásos eljárás | nincs | van |

A közzétett tájékoz­tató alapján a part­ne­rek a tájékoz­tatóban meg­határo­zott határidőig írásos észrevéte­le­ket te­het­nek az alábbi módokon:

1. az írásos észrevétel az önkormányzati főépítész címére (Hévízi Polgármesteri Hivatal Önkormányzati Főépítész, 8380 Hévíz, Kossuth u. 1.) történő megküldésével,
2. elekt­ro­ni­kus levélben történő megküldéssel a tájékoz­tatóban meg­határo­zott e-mail címre.

A ja­vas­la­tok, vélemények do­ku­mentálásának, nyilvántartásának módja:

1. a beérke­zett véleménye­ket az önkormányzati főépítész táblázat­ban összeg­zi,
2. a véleményekről készített táblázatot az ügy aktájában lefűzve meg kell őrizni.

Az el nem fo­ga­dott ja­vas­la­tok, vélemények in­do­kolásának módja, a do­ku­mentálásuk, nyilvántartásuk rend­je:

1. va­la­mennyi beérkező véleményt tar­tal­mazó táblázatot a önkormányzati főépítész megküld a fej­lesztési do­ku­men­tum, ill. a településren­dezési eszköz készítésével megbízott ter­vezőnek, aki szak­mai ja­vas­la­tot készít a önkormányzati főépítész részére,
2. a ter­vezői szak­mai ja­vas­lat alapján az önkormányzati főépítész va­la­mennyi érdemi észrevételre választ állít össze, mely­ben külön meg­in­do­kol­ja a beérke­zett, de el nem fo­ga­dott vélemények­re adott válaszát,
3. az el nem fo­ga­dott ja­vas­la­tok, vélemények in­do­kolását tar­tal­mazó táblázatot a önkormányzati főépítész feltölti a honlapon kialakított tárhely­re és erről hir­detményt je­len­tet meg a hon­lapon, a Hévízi Forrásban - Hévíz Város lapjában, a Hévízi TV Nonprofit Kft képújságjában.
4. az el nem fo­ga­dott ja­vas­la­tokról, véleményekről készített táblázatot az ügy aktájában lefűzve meg kell őrizni.

Az el­fo­ga­dott kon­cep­ció, stratégia és településren­dezési eszközök nyilvánosságát biz­tosító intézkedések:

1. va­la­mennyi el­fo­ga­dott kon­cep­ció, stratégia, és településren­dezési eszköz jóváhagyásának ki­hir­detését követő 10 napon belül a önkormányzati főépítész az el­fo­ga­dott településren­dezési eszközt tel­jes ter­je­delmében feltölti a honlapon kialakított tárhely­re,
2. az intézkedésről a polgármes­ter felhívást tesz közzé a hon­lap főoldalán és a Hévízi Forrásban - Hévíz Város lapjában, a Hévízi TV Nonprofit Kft képújságjában.

**III.**

**A szabályok hatályossága**

1. Területi hatály:  
   A szabályzat Hévíz Város Önkormányzat közigaz­gatási területére készülő fej­lesztési do­ku­men­tumo­kra és településren­dezési eszközökre vo­nat­ko­zik.
2. Időbeni hatály:  
   2013. november 1-től vissza­vonásig érvényes.

A szabályzatot Hévíz Város Önkormányzat Képviselő-testülete a …./2013. (X. 29.) határozatával hagyta jóvá.